title: Deċiżjoni tal-Kunsill (UE) 2015/1037 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Trinidad u Tobago dwar l-eżenzjoni mill-viża għal soġġorn għal perijodu qasir

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 173/64

         DEĊIŻJONI TAL-KUNSILL (UE) 2015/1037
   tas-7 ta' Mejju 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Trinidad u Tobago dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa ir-referenza għar-Repubblika ta' Trinidad u Tobago mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għar-Repubblika ta' Trinidad u Tobago hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mar-Repubblika ta' Trinidad u Tobago għall-konklużjoni ta' ftehim bejn l-Unjoni Ewropea u r-Repubblika ta' Trinidad u Tobago dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati dwar il-Ftehim inbdew fit-12 ta' Novembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fil-15 ta' Diċembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati f'isem l-Unjoni. Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jitlestew il-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u r-Repubblika ta' Trinidad u Tobago dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu jiġi applikat fuq bażi proviżorja mid-data tal-iffirmar tiegħu (5), sakemm jitlestew il-proċeduri għall-konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa (ĠU L 149, 20.5.2014, p. 67).

      (2)  Ir-Regolament tal-Kunsilll (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


Avviż Legali Importanti

|

32006D0909

Deċiżjoni tal-Kunsill ta' l- 4 ta’ Diċembru 2006 dwar il-konklużjoni tal-Ftehim fil-forma ta' Skambju ta' Ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta' l-Artikolu 19 tal-Ftehim dwar iż-Żona Ekonomika Ewropea Test b'rilevanza għaż-ŻEE.

Official Journal L 346 , 09/12/2006 P. 0030 - 0030 Official Journal L 200 , 01/08/2007 P. 0346 - 0346

		20061204Deċiżjoni tal-Kunsillta' l- 4 ta’ Diċembru 2006dwar il-konklużjoni tal-Ftehim fil-forma ta' Skambju ta' Ittri bejn il-Komunità Ewropea u r-Repubblika tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta' l-Artikolu 19 tal-Ftehim dwar iż-Żona Ekonomika Ewropea(Test b'relevanza għaż-ŻEE)(2006/909/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunitajiet Ewropej, u partikolarment l-Artikolu 133 tiegħu, flimkien ma' l-ewwel sentenza ta' l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) L-Artikolu 19(1) tal-Ftehim dwar iż-Żona Ekonomika Ewropea jipprevedi li l-Partijiet kontraenti għandhom jeżaminaw kwalunkwe diffikultà li tista' tirriżulta fil-kummerċ tagħhom tal-prodotti agrikoli u għandhom jagħmlu ħilithom sabiex ifittxu soluzzjonijiet adegwati.(2) Ir-Renju tan-Norveġja u l-Komunità Ewropea kellhom konsultazzjonijiet bilaterali, fuq il-bazi ta' l-Artikolu 19(1) imsemmi hawn fuq, li kienu konklużi b'mod sodisfaċenti fis- 7 ta' Ġunju 2006, u li rriżultaw fi Ftehim.(3) Dak il-Ftehim, fil-forma ta' Skambju ta' Ittri, għandu jiġi approvat,IDDEĊIEDA KIF ĠEJ:Artikolu 1Il-Ftehim fil-forma ta' Skambju ta' Ittri bejn il-Komunità Ewropea u r-Renju tan-Norveġja dwar aġġustamenti fil-preferenzi kummerċjali għall-ġobon li saru fuq il-bażi ta' l-Artikolu 19 tal-Ftehim dwar iż-Żona Ekonomika Ewropea, huwa b'dan approvat f'isem il-Komunità.It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa b'dan awtorizzat jinnomina persuna jew persuni li jkollhom is-setgħa li jiffirmaw il-Ftehim sabiex tintrabat il-Komunità.Magħmul fi Brussell, 4 ta’ Diċembru 2006.Għall-KunsillIl-PresidentL. Luhtanen--------------------------------------------------


title: Deċiżjoni tal-Kunsill 2005/681/ĠAI ta’ l- 20 ta’ Settembru 2005 li tistabbilixxi l-Kulleġġ Ewropew tal-Pulizija (CEPOL) u li tħassar id-Deċiżjoni 2000/820/ĠAI

text:
               21.6.2006

               MT

               Il-Ġurnal Uffiċjali ta' l-Unjoni Ewropea

               375

         DEĊIŻJONI TAL-KUNSILL 2005/681/ĠAI
   ta’ l-20 ta’ Settembru 2005
   li tistabbilixxi l-Kulleġġ Ewropew tal-Pulizija (CEPOL) u li tħassar id-Deċiżjoni 2000/820/ĠAI
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea, u b' mod partikolari l-Artikolu 30 (1) (ċ) u l-Artikolu 34 (2) (ċ) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Fil-laqgħa tiegħu f' Tampere fil-15 u s-16 ta' Ottubru 1999, il-Kunsill Ewropew qabel li għandu jiġi stabbilit Kulleġġ Ewropew tal-Pulizija, minn hawn 'il quddiem imsejjaħ is-“CEPOL”, biex iħarreġ uffiċjali għolja tal-forzi tal-pulizija.

               (2)

               Il-Kulleġġ Ewropew tal-Pulizija ġie stabbilit bid-Deċiżjoni tal-Kunsill 2000/820/ĠAI tat-22 ta' Diċembru 2000 (2) (Deċiżjoni 2000/820/ĠAI).

               (3)

               Sar evidenti li l-mod kif jaħdem is-CEPOL jitjieb li kieku jiġi ffinanzjat mill-budget ġenerali ta' l-Unjoni Ewropea u li kieku r-Regolamenti tal-Persunal ta' l-uffiċjali tal-Komunitajiet Ewropej, il-Kondizzjonijiet ta’ impjieg ta’ impjegati oħra tal-Komunitajiet Ewropej japplikaw għad-Direttur u l-persunal tas-Segretarjat tas-CEPOL.

               (4)

               Il-konklużjonijiet tal-Kunsill ta' l-24 ta' Frar 2005 għalhekk sejħu biex l-emendi msemmija qabel jiġu implimentati, u b'hekk jeħtieġ li tiġi mħassra d-Deċiżjoni 2000/820/ĠAI u tiġi mibdula b' Deċiżjoni tal-Kunsill ġdida dwar is-CEPOL.

               (5)

               Is-CEPOL għandu jkompli jaħdem bħala qafas, jikkollega l-istituti nazzjonali ta' taħriġ li l-kompiti tagħhom jinkludu t-taħriġ ta' uffiċjali għolja tal-pulizija ta' l-Istati Membri, skond il-prinċipji ġenerali kif stabbiliti fid-Deċiżjoni tal-Kunsill 2000/820/ĠAI.

               (6)

               Is-CEPOL għandu jwettaq il-kompiti tiegħu bi stadji progressivi fid-dawl ta' l-objettivi stabbiliti fil-programmi ta' ħidma annwali u b'rigward xieraq għar-riżorsi disponibbli.

               (7)

               Huma meħtieġa numru ta' tibdiliet tekniċi sabiex l-istruttura tas-CEPOL issir konformi mal-proċeduri li jridu jiġu segwiti fil-qafas tal-budget ġenerali ta' l-Unjoni Ewropea u tar-Regolamenti tal-Persunal ta' l-uffiċjali tal-Komunitajiet Ewropej u l-Kondizzjonijiet ta’ impjieg ta’ impjegati oħra tal-Komunitajiet Ewropej.

               (8)

               Fir-rigward ta' disposizzjonijiet oħra, dawn huma kemm jista' jkun ibbażati fuq id-Deċiżjoni 2000/820/ĠAI.

               (9)

               It-tibdiliet tekniċi jinkludu emendi għad-disposizzjonijiet li jitrattaw ir-relazzjonijiet ma' Stati terzi, il-mod kif jaħdem il-Bord ta' Tmexxija, il-kompiti tad-Direttur, il-persunal tas-Segretarjat tas-CEPOL, il-ħtiġiet finanzjarji, l-aċċess għad-dokumenti u l-evalwazzjoni.

               (10)

               Sabiex tiġi garantita l-kontinwità, huma meħtieġa disposizzjonijiet ta' transizzjoni speċifiċi.

         IDDEĊIEDA KIF ĠEJ:
   KAPITOLU I
   STABBILIMENT, PERSONALITÀ GURIDIKA U SEDE
   Artikolu 1
   Stabbiliment
   1.   Kulleġġ Ewropew tal-Pulizija (CEPOL) huwa b'dan stabbilit. Dan għandu jitqies bħala s-suċċessur tas-CEPOL, kif stabbilit skond id-Deċiżjoni 2000/820/ĠAI.
   2.   Mingħajr preġudizzju għal żviluppi futuri, is-CEPOL għandu jiffunzjona bħala qafas, billi jġib flimkien l-istituti nazzjonali ta' taħriġ fl-Istati Membri li l-kompiti tagħhom jinkludu t-taħriġ ta' l-uffiċjali għolja tal-pulizija, li għandhom jikkooperaw mill-qrib għal dak il-għan.
   3.   Il-kompitu tas-CEPOL għandu jkun li jimplimenta l-programmi u l-inizjattivi deċiżi mill-Bord ta' Tmexxija.
   Artikolu 2
   Personalità ġuridika
   1.   Is-CEPOL għandu jkollu personalità ġuridika.
   2.   Is-CEPOL għandu jgawdi minn kapaċità ġuridika u kuntrattwali l-aktar wiesgħa disponibbli għal persuni ġuridiċi skond il-liġi nazzjonali f'kull stat membru. Is-CEPOL jista', b'mod partikolari, jakkwista u jiddisponi minn proprjetà mobbli jew immobbli u jkun parti fi proċedimenti legali.
   3.   Id-direttur għandu jirrapprezenta lis-CEPOL fl-obbligi u l-atti legali kollha.
   Artikolu 3
   Privileġġi u immunitajiet
   Il-protokoll dwar il-Privileġġi u l-Immunitajiet tal-Komunitajiet Ewropej għandu japplika għad-Direttur tas-CEPOL u l-persunal tas-Segretarjat tiegħu, bl-eċċezzjoni tal-persunal sekondat mill-Istati Membri.
   Artikolu 4
   Sede
   Is-sede tas-CEPOL għandha tkun fi Bramshill, ir-Renju Unit.
   KAPITOLU II
   GĦAN, OBJETTIVI U KOMPITI
   Artikolu 5
   Għan
   Il-mira tas-CEPOL għandha tkun li jgħin fit-taħriġ ta' l-uffiċjali għolja tal-pulizija ta' l-Istati Membri billi joħroġ l-aħjar mill-kooperazzjoni bejn id-diversi istituti komponenti tas-CEPOL. Dan għandu jappoġġja u jiżviluppa approċċ Ewropew għall-problemi prinċipali li qed jaffaċċjaw l-Istati Membri fil-ġlieda kontra l-kriminalità, il-prevenzjoni tal-kriminalità, u ż-żamma tal-liġi u l-ordni u tas-sigurtà pubblika, b'mod partikolari d-dimensjonijiet trans-konfinali ta' dawk il-problemi.
   Artikolu 6
   Objettivi
   L-objettivi tas-CEPOL għandhom ikunu kif ġej:

               (1)

               li jżid l-għarfien tas-sistemi u l-istrutturi nazzjonali tal-pulizija ta' Stati Membri oħra u tal-kooperazzjoni trans-konfinali tal-pulizija fl-Unjoni Ewropea;

               (2)

               li jtejjeb l-għarfien ta' l-istrumenti internazzjonali u ta' l-Unjoni, b'mod partikolari fis-setturi li ġejjin:

                           (a)

                           l-istituzzjonijiet ta’ l-Unjoni Ewropea, il-mod kif jaħdmu u r-rwol tagħhom, kif ukoll il-mekkaniżmi għat-teħid tad-deċiżjonijiet u l-istrumenti legali ta’ l-Unjoni Ewropea, b’mod partikolari rigward l-implikazzjonijiet tagħhom għall-kooperazzjoni fl-infurzar tal-liġi;

                           (b)

                           l-objettivi ta’ l-Europol, l-istruttura u l-mod kif taħdem, kif ukoll il-possibbiltajiet li titkabbar kemm jista’ jkun il-kooperazzjoni bejn l-Europol u s-servizzi ta’ l-infurzar tal-liġi rilevanti fl-Istati Membri fil-ġlieda kontra l-kriminalità organizzata;

                           (ċ)

                           l-objettivi ta' l-Eurojust, l-istruttura u l-mod kif taħdem;

               (3)

               li jipprovdi taħriġ xieraq fir-rigward tar-rispett għas-salvagwardji demokratiċi b'referenza partikolari għad-drittijiet ta' difiża;

         Artikolu 7
   Kompiti
   Sabiex jilħaq dawk l-objettivi, is-CEPOL jista', b’mod partikolari, jieħu l-azzjonijiet li ġejjin:

               (a)

               jipprovdi sessjonijiet ta' taħriġ, ibbażati fuq standards komuni, għall-uffiċjali għolja tal-pulizija;

               (b)

               jikkontribwixxi għat-tħejjija ta' programmi armonizzati għat-taħriġ ta' l-uffiċjali tal-pulizija ta' grad medju, l-uffiċjali tal-pulizija ta' grad medju fil-qasam, u l-uffiċjali tal-pulizija fil-qasam fir-rigward ta' kooperazzjoni trans-konfini bejn forzi tal-pulizija fl-Ewropa, u jgħin fl-istabbilment ta' programmi adegwati ta' taħriġ avanzat kif ukoll jiżviluppa u jipprovdi taħriġ għal dawk li jħarrġu;

               (ċ)

               jipprovdi taħriġ speċjalizzat għall-uffiċjali tal-pulizija li għandhom rwol ċentrali fil-ġlieda kontra l-kriminalità trans-konfini, b'enfasi partikolari fuq il-kriminalità organizzata;

               (d)

               ixerred l-aħjar prattika u sejbiet ta' riċerka;

               (e)

               jiżviluppa u jipprovdi taħriġ biex jipprepara l-forzi tal-pulizija ta' l-Unjoni Ewropea għall-parteċipazzjoni f'maniġġar ta' kriżijiet mhux militari;

               (f)

               jiżviluppa u jipprovdi taħriġ għall-awtoritajiet tal-pulizija mill-pajjiżi kandidati, inkluż taħriġ għal uffiċjali tal-pulizija b'rwol ċentrali;

               (g)

               jiffaċilita l-iskambji u s-sekondamenti rilevanti ta' uffiċjali tal-pulizija fil-kuntest ta' taħriġ;

               (h)

               jiżviluppa qafas elettroniku biex jipprovdi back-up għas-CEPOL fit-twettiq tad-doveri tiegħu, billi jiżgura li l-miżuri ta' sigurtà meħtieġa jiġu stabbiliti;

               (i)

               jippermetti lill-uffiċjali għolja tal-pulizija ta' l-Istati Membri jiksbu kapaċitajiet lingwistiċi rilevanti.

         Artikolu 8
   Kooperazzjoni ma' korpi oħra
   1.   Is-CEPOL jista' jikkoopera ma' korpi rilevanti ta' l-Unjoni Ewropea fil-qasam ta' l-infurzar tal-liġi u oqsma relatati oħra u ma' korpi rilevanti tat-taħriġ fl-Ewropa.
   2.   Is-CEPOl jista' jikkoopera ma' istituti nazzjonali ta' taħriġ ta' Stati li mhumiex membri ta' l-Unjoni Ewropea, b'mod partikolari ma' dawk tal-pajjiżi kandidati, kif ukoll ma' dawk ta' l-Islanda, in-Norveġja u l-Isvizzera.
   3.   Il-Bord ta' Tmexxija jista' jawtorizza lid-Direttur tas-CEPOL jinnegozja ftehim ta' kooperazzjoni ma' kwalunke korp imsemmi fil-paragrafi 1 u 2.
   Il-ftehim ta' kooperazzjoni msemmija jistgħu jiġu konklużi biss bl-awtorizzazzjoni tal-Bord tat-Tmexxija.
   Il-ftehim ta' kooperazzjoni mal-korpi ta' l-Istati li mhumiex membri ta' l-Unjoni Ewropea jistgħu jiġu konklużi biss wara li tkun inkisbet l-approvazzjoni tal-Kunsill.
   4.   Is-CEPOL jista' jieħu kont tar-rakkomandazzjonijiet magħmula mill-Europol u/jew it-Taskforce tal-Kapijiet tal-Pulizija ta' l-Istati Membri ta' l-UE, mingħajr preġudizzju għar-regoli li jirregolaw l-adozzjoni tal-programm ta' ħidma tas-CEPOL.
   KAPITOLU III
   ORGANI, PERSUNAL U PUNTI TA' KUNTATT
   Artikolu 9
   Organi
   L-organi tas-CEPOL għandhom ikunu:

               (1)

               Il-Bord ta' Tmexxija.

               (2)

               Id-Direttur, li jmexxi s-Segretarjat tas-CEPOL.

         Artikolu 10
   Il-Bord ta' Tmexxija
   1.   Il-Bord ta’ Tmexxija għandu jkun magħmul minn delegazzjoni waħda minn kull Stat Membru. Kull delegazzjoni għandu jkollha vot wieħed.
   2.   Il-membri tal-Bord ta’ Tmexxija għandhom preferibbilment ikunu d-diretturi ta’ l-istituti nazzjonali ta’ taħriġ. Fejn hemm bosta diretturi minn Stat Membru wieħed, huma għandhom flimkien jiffurmaw delegazzjoni. Il-Bord ta’ Tmexxija għandu jiġi presedut mir-rappreżentant ta' l-Istat Membru li jkollu l-Presidenza tal-Kunsill ta' l-Unjoni Ewropea.
   3.   Rappreżentanti tal-Kummissjoni u tas-Segretarjat Ġenerali tal-Kunsill ta’ l-Unjoni Ewropea u ta’ l-Europol għandhom jiġu mistiedna jattendu għal-laqgħat bħala osservaturi li m’għandhomx vot.
   4.   Il-membri tal-Bord ta’ Tmexxija jistgħu jkunu akkumpanjati minn esperti.
   5.   Id-Direttur tas-CEPOL għandu jipparteċipa fil-laqgħat tal-Bord ta’ Tmexxija, mingħajr id-dritt għal vot.
   6.   Il-Bord ta’ Tmexxija għandu jiltaqa' mill-inqas darbtejn fis-sena.
   7.   Ħlief meta indikat mod ieħor f’din id-Deċizjoni, il-Bord ta’ Tmexxija għandu jaġixxi b’maġġoranza ta' żewġ terzi tal-membri tiegħu.
   8.   Il-Bord ta' Tmexxija għandu jistabbilixxi ir-regoli ta' proċedura tiegħu.
   9.   Il-Bord ta’ Tmexxija għandu jadotta:

               (a)

               kurrikula komuni, moduli ta’ taħriġ, metodi ta' tagħlim, u kull għodda oħra għat-tagħlim u l-istruzzjoni;

               (b)

               id-deċiżjoni li taħtar id-Direttur,

               (ċ)

               b'mod unanimu, l-abbozz tal-budget li jrid jiġi preżentat lill-Kummissjoni;

               (d)

               il-programm ta' ħidma, li wara li tkun ġiet ikkonsultata l-Kummissjoni, jiġi preżentat lill-Kunsill għall-approvazzjoni;

               (e)

               ir-rapport annwali u r-rapport ta' kull ħames snin tas-CEPOL li għandhom jiġu preżentati lill-Kummissjoni u lill-Kunsill, sabiex jippermettu lill-Kunsill jieħu nota tagħhom u japprovahom;

               (f)

               ir-regoli ta’ l-implimentazzjoni applikabbli għall-persunal tas-CEPOL, fuq proposta mid-Direttur u wara li jkun fittex ftehim mal-Kummissjoni.

         10   Il-Bord ta’ Tmexxija jista’ jiddeċiedi, f'każijiet fejn huwa strettament meħtieġ, li jistabbilixxi gruppi ta’ ħidma sabiex jagħmlu r-rakkomandazzjonijiet, biex jiżviluppaw u jipproponu strateġiji, kunċetti u għodda ta’ taħriġ, jew biex iwettqu kwalunkwe kompitu ieħor ta' għoti ta' konsulenza li l-Bord ta’ Tmexxija jara li hu meħtieġ. Il-Bord ta’ Tmexxija għandu jfassal ir-regoli li jirregolaw il-ħolqien u l-mod kif jaħdmu l-gruppi ta’ ħidma.
   11.   Il-Bord ta' Tmexxija għandu jeżerċita s-setgħat stabbiliti fl-Artikolu 13(3) fir-rigward tad-Direttur.
   12.   Mingħajr preġudizzju għall-paragrafu 9(d) u (e), il-programm ta' ħidma, ir-rapport annwali dwar l-attivitajiet tas-CEPOL u r-rapport ta' kull ħames snin tas-CEPOL għandhom jintbagħtu għall-informazzjoni lill-Parlament Ewropew u lill-Kummissjoni u għandhom isiru pubbliċi.
   Artikolu 11
   Id-Direttur
   1.   Id-Direttur għandu jinħatar mill-Bord ta' Tmexxija minn lista ta’ minn ta' l-inqas tliet kandidati preżentati minn kumitat ta' selezzjoni għal perijodu ta' erba' snin li jista' jiġġedded darba.
   Il-Bord ta' Tmexxija għandu jistabbilixxi regoli dwar l-għażla tal-kandidati. Dawn ir- regoli għandhom jiġu approvati mill-Kunsill qabel jidħlu fis-seħħ.
   2.   Il-Bord ta’ Tmexxija jista’ jiddeċiedi li jestendi l-mandat tad-Direttur.
   3.   Il-Bord tat-Tmexxija jista' jneħħi lid-Direttur mill-kariga tiegħu.
   4.   Id-Direttur għandu jkun responsabbli mill-amministrazzjoni ta' kuljum tal-ħidma tas-CEPOL. Hu jew hi għandu/ha j/tappoġġja l-ħidma tal-Bord ta' Tmexxija. Hu jew hi għandu/ha:

               (a)

               j/teżerċita, fir-rigward tal-persunal, is-setgħat stabbiliti fl-Artikolu 13(3);

               (b)

               j/tieħu l-passi kollha meħtieġa, inkluż l-adozzjoni ta’ struzzjonijiet amministrattivi interni u l-pubblikazzjoni ta’ avvizi, biex j/tiżgura li s-CEPOL qed jaħdem skond id-disposizzjonijiet ta’ din id-Deċizjoni;

               (c)

               j/tfassal l-abbozz preliminari tal-budget, l-abbozz preliminari tar-rapport annwali u l-abbozz preliminari tal-programm ta' ħidma li għandhom jiġu preżentati lill-Bord ta’ Tmexxija;

               (d)

               j/timplimenta l-budget;

               (e)

               j/tagħmel il-kuntatti mas-servizzi rilevanti fl-Istati Membri;

               (f)

               j/tikkoordina l-implimentazzjoni tal-programm ta' ħidma;

               (g)

               i/twettaq kull funzjoni oħra li tingħatalu/ha mill-Bord ta’ Tmexxija.

         5.   Id-Direttur għandu/ha j/tkun responsabbli mill-attivitajiet tiegħu/tagħha lill-Bord ta’ Tmexxija.
   6.   Jekk il-Kunsill hekk jitlob, id-Direttur għandu/ha j/tirraporta dwar il-qadi ta’dmirijietu/ha. Id-Direttur jista' jagħmel l-istess jekk il-Parlament Ewropew hekk jitlob.
   7.   Id-Direttur għandu jinnegozja ftehim għall-kwartieri ġenerali mal-gvern ta' l-Istat Membru ospitanti, u jippreżentah għall-approvazzjoni tal-Bord ta’ Tmexxija.
   Artikolu 12
   Is-Segretarjat tas-CEPOL
   Is-Segretarjat tas-CEPOL għandu jassisti lis-CEPOL fid-dmirijiet amministrattivi meħtieġa sabiex jiffunzjona u jimplimenta l-programm annwali u, fejn xieraq, il-programmi u l-inizjattivi addizzjonali.
   Artikolu 13
   Il-Persunal tas-Segretarjat tas-CEPOL
   1.   Ir-Regolamenti tal-Persunal ta' l-uffiċjali tal-Komunitajiet Ewropej, il-Kondizzjonijiet ta' impjieg ta’ impjegati oħra tal-Komunitajiet Ewropej u r-regoli adottati b’mod konġunt mill-istituzzjonijiet tal-Komunitajiet Ewropej għall-iskopijiet ta’ l-applikazzjoni ta' dawk ir-Regolamenti tal-Persunal u Kondizzjonjiet ta' impjieg, għandhom japplikaw għad-Direttur tas-CEPOL u għall-persunal tas-Segretarjat tas-CEPOL, reklutat wara d-dħul fis-seħħ ta' din id-Deċiżjoni.
   2.   Għall-iskop ta' l-implimentazzjoni tar-Regolament tal-Kunsill (KEE, Euratom, KEFA) Nru 259/68 tal-21 ta' Frar 1968 li jistabbilixxi r-Regolamenti tal-Persunal ta’ l-Uffiċjali u l-kondizzjonijiet ta’ Impjieg ta’ Impjegati oħra tal-Komunitajiet Ewropej u li jistabbilixxi miżuri speċjali temporanjament applikabbli għall-Uffiċjali tal-Kummissjoni (3), is-CEPOL hija aġenzija fis-sens ta’ l-Artikolu 1 a, paragrafu 2, tar-regolamenti tal-Persunal ta' l-uffiċjali tal-Komunitajiet Ewropej.
   3.   Is-setgħat mogħtija lill-awtorità tal-ħatra mir-Regolamenti tal-Persunal u lill-awtorita awtorizzata biex tikkonkludi l-kuntratti mill-Kondizzjonijiet ta’ impjieg ta’ ħaddiema oħra għandhom jiġu eżerċitati mis-CEPOL fir-rigward tal-persunal tas-Segretarjat tiegħu skond id-disposizzjonijiet ta' l-Artikolu 10(11) u 11(4)(a) ta' din id-Deċiżjoni.
   4.   Il-persunal tas-Segretarjat tas-CEPOL għandu jikkonsisti minn uffiċjali sekondati minn istituzzjoni fis-sens tar-regolamenti tal-Persunal ta' l-uffiċjali tal-Komunitajiet Ewropej, minn esperti sekondati mill-Istati Membri, u minn impjegati oħra reklutati mis-CEPOL meħtieġa biex iwettqu l-kompiti tiegħu, kollha fuq bażi temporanja.
   5.   Is-sekondament ta' esperti nazzjonali mill-Istati Membri għas-Segretarjat tas-CEPOL għandu jkun skond id-Deċiżjoni tal-Kunsill 2003/479/KE tas-16 ta' Ġunju 2003 dwar ir-regoli applikabbli għal esperti nazzjonali u persunal militari sekondat lis-Segretarjat Ġenerali tal-Kunsill (4), li għandu japplika b'analoġija.
   Artikolu 14
   Punti ta' kuntatt
   Punt ta' kuntatt nazzjonali tas-CEPOL jista' jiġi stabbilit f'kull Stat Membru. Mingħajr preġudizzju għad-dritt ta' l-Istati Membri li jorganizzaw dan il-punt ta' kuntatt kif iqisu xieraq, il-punt ta' kuntatt għandu preferibbilment ikun id-delegazzjoni ta' l-Istat Membru fil-Bord ta' Tmexxija. Il-punt ta' kuntatt nazzjonali għandu jiżgura kooperazzjoni effettiva bejn is-CEPOL u l-istituti ta' taħriġ.
   KAPITOLU IV
   ĦTIĠIET FINANZJARJI
   Artikolu 15
   Budget
   1.   Id-dħul tas-CEPOL għandu jikkonsisti, mingħajr preġudizzju għal forom oħra ta' dħul, f'sussidju mill-Komunità imdaħħal fil-budget ġenerali ta’ l-Unjoni Ewropea (sezzjoni tal- Kummissjoni).
   2.   L-infiq tas-CEPOL għandu jinkludi l-ispejjeż tal-persunal u dawk amministrattivi, infrastrutturali u operattivi.
   3.   Id-Direttur għandu jfassal estimi tad-dħul u l-infiq tas-CEPOL għas-sena finanzjarja ta’ wara u għandu jibgħathom lill-Bord ta’ Tmexxija flimkien ma’ pjan proviżorju ta' stabbiliment.
   4.   Għandu jkun hemm bilanċ bejn id-dħul u l-infiq.
   5.   Il-Bord ta’ Tmexxija għandu jadotta l-abbozz ta’ l-estimi, inkluż il-pjan proviżorju ta' stabbiliment akkumpanjat mill-programm ta’ ħidma preliminarju, u jibgħathom lill-Kummissjoni sa mhux aktar tard mill-31 ta’ Marzu ta’ kull sena. Jekk il-Kummissjoni jkollha oġġezzjonijiet għall-abbozz ta' l-estimi, għandha tikkonsulta lill-Bord ta' Tmexxija fi żmien 30 jum minn meta tirċevih.
   6.   L-estimi għandhom jintbagħatu mill-Kummissjoni lill-Parlament Ewropew u lill-Kunsill (minn hawn 'il quddiem imsejjaħ “l-awtorità tal-budget”) flimkien ma’ l-abbozz preliminari tal-budget ta' l-Unjoni Ewropea.
   7.   Abbażi ta’ l-estimi, il-Kummissjoni għandha ddaħħal fl-abbozz preliminari tal-budget ġenerali ta’ l-Unjoni Ewropea, l-istimi li tikkunsidra meħtieġa għall-pjan ta’ stabbiliment u l-ammont tas-sussidju li għandu jiġi inkluż fil-budget ġenerali, li għandha tpoġġi quddiem l-awtorità tal-budget skond l-Artikolu 272 tat-Trattat.
   8.   L-awtorità tal-budget għandha tawtorizza l-approprjazzjonijiet għas-sussidju lis-CEPOL. L-awtorità tal-budget għandha tadotta l-pjan ta’ stabbiliment għas-CEPOL.
   9.   Il-Bord ta’ Tmexxija għandu jadotta l-budget tas-CEPOL u l-pjan ta' stabbiliment. Dawn għandhom isiru definittivi wara l-adozzjoni finali tal-budget ġenerali ta’ l-Unjoni Ewropea. Fejn xieraq, għandhom jiġi aġġustati għaldaqstant.
   10.   Kull modifika fil-budget, inkluz il-pjan ta’ stabbiliment, għandha ssegwi l-proċedura mnizzla fil-paragrafi (5) sa (9).
   11.   Il-Bord ta’ Tmexxija għandu, mill-aktar fis possibbli, javża lill-awtorità tal-budget bl-intenzjoni tiegħu li jimplimenta kwalunkwe proġett li jista’ jkollu implikazzjonijiet finanzjarji sinifikanti għall-finanzjament tal-budget tiegħu, b’mod partikolari kwalunkwe proġett relatat mal-proprjetà bħall-kiri jew ix-xiri ta’ bini. Għandu jgħarraf lill-Kummissjoni b'dan kollu.
   12.   Fejn parti mill-awtorità tal-budget avżat li għandha l-intenzjoni li tagħti opinjoni, din għandha tibgħat l-opinjoni tagħha lill-Bord ta’ Tmexxija fi żmien sitt ġimgħat mid-data ta’ l-avviż dwar il-proġett.
   Artikolu 16
   Implimentazzjoni u Kontroll tal-budget
   1.   Id-Direttur għandu jimplimenta l-budget tas-CEPOL.
   2.   Sa mhux aktar tard mill-1 ta’ Marzu wara kull sena finanzjarja, l-uffiċjal tal-kontabilità tas-CEPOL għandu jikkomunika l-kontijiet proviżorji lill-uffiċjal tal-kontabilità tal-Kummissjoni flimkien ma’ rapport dwar it-tmexxija tal-budget u tal-finanzi għal dik is-sena finanzjarja. L-uffiċjal tal-kontabilità tal-Kummissjoni għandu jikkonsolida l-kontijiet proviżorji ta’ l-istituzzjonijiet u l-korpi deċentralizzati skond l-Artikolu 128 tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-budget ġenerali tal-Komunitajiet Ewropej (5) (Regolament Finanzjarju).
   3.   Sa mhux aktar tard mill-31 ta’ Marzu wara kull sena finanzjarja, l-uffiċjal tal-kontabilità tal-Kummissjoni għandu jibgħat il-kontijiet proviżorji tas-CEPOL lill-Qorti ta' l-Awdituri, flimkien ma’ rapport dwar it-tmexxija tal-budget u tal-finanzi għal dik is-sena finanzjarja. Ir-rapport dwar it-tmexxija tal-budget u tal-finanzi għal dik is-sena finanzjarja għandu wkoll jintbagħat lill-Parlament Ewropew u lill-Kunsill.
   4.   Hekk kif jirċievi l-osservazzjonijiat tal-Qorti ta’ l-Awdituri dwar il-kontijiet proviżorji tas-CEPOL, skond l-Artikolu 129 tar-Regolament Finanzjarju ġenerali, id-Direttur għandu jiġbor il-kontijiet finali tas-CEPOL taħt ir-responsabbiltà tiegħu/tagħha u jibgħathom lill-Bord ta’ Tmexxija għal opinjoni.
   5.   Il-Bord ta’ Tmexxija għandu jagħti opinjoni dwar il-kontijiet finali tas-CEPOL.
   6.   Sa mhux aktar tard mill-1 ta’ Lulju tas-sena ta’ wara, id-Direttur għandu jibgħat il-kontijiet finali, flimkien ma’ l-opinjoni tal-Bord ta’ Tmexxija, lill-Kummissjoni, lill-Qorti ta’ l-Awdituri, lill-Parlament Ewropew u lill-Kunsill.
   7.   Il-kontijiet finali għandhom jiġu pubblikati.
   8.   Id-Direttur għandu jibgħat lill-Qorti ta' l-Awdituri risposta għall-osservazzjonijiet tagħha sa mhux aktar tard mit-30 ta' Settembru. Hu jew hi għandu/ha j/tibgħat ukoll din it-tweġiba lill-Bord ta' Tmexxija.
   9.   Il-Parlament Ewropew, fuq rakkomandazzjoni mill-Kunsill, għandu, qabel it-30 ta’ April tas-sena n+2, jagħti kwittanza lid-Direttur tas-CEPOL fir-rigward ta' l-implimentazzjoni tal-budget għas-sena n.
   Artikolu 17
   Disposizzjoni Finanzjarja
   Ir-regoli finanzjarji applikabbli għas-CEPOL għandhom jiġu adottati b'mod unanimu mill-Bord ta’ Tmexxija wara li dan ikun ikkonsulta mal-Kummissjoni. Dawn ma jistgħux jiddevjaw mir-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas tar-Regolament Finanzjarju għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-budget ġenerali tal-Komunitajiet Ewropej (6), sakemm m'huwiex meħtieġ speċifikament għall-operat tas-CEPOL u bil-kunsens minn qabel tal-Kummissjoni. L-awtorità tal-budget għandha tiġi informata b'dawn id-derogi.
   Artikolu 18
   Il-Ġlieda kontra l-frodi
   1.   Għall-ġlieda kontra l-frodi, il-korruzzjoni u attivitajiet oħra kontra l-liġi, id-disposizzjonijiet tar-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar l-investigazzjonijiet immexxija mill-Uffiċċju Ewropew Kontra l-Frodi (OLAF) (7) għandhom japplikaw mingħajr restrizzjonijiet.
   2.   Is-CEPOL għandu jaderixxi mal-Ftehim Interistituzzjonali tal-25 ta' Mejju 1999 dwar l- investigazzjonijiet interni mill-Uffiċċju Ewropew Kontra l-Frodi (OLAF), u għandhu joħroġ, bla dewmien, id-disposizzjonijiet xierqa applikabbli għad-Direttur tas- CEPOL u l-persunal tas-Segretarjat tas-CEPOL.
   3.   Id-deċiżjonijet dwar il-finanzjament u l-ftehim u l-istrumenti implimentattivi li jirriżultaw minnhom għandhom jistipulaw espliċitament li l-Qorti ta’ l-Awdituri u l-OLAF jistgħu iwettqu, jekk meħtieġ, kontrolli fuq il-post fost dawk li jirċievu fondi tas-CEPOL u l-aġenti responsabbli li jallokawhom.
   KAPITOLU V
   DISPOSIZZJONIJIET MIXXELLANJI
   Artikolu 19
   Lingwi
   Id-disposizzjonijiet stabbiliti fir-Regolament Nru 1 tal-15 ta’ April 1958 li jiddetermina l-lingwi li għandhom jintużaw fil-Komunità Ekonomika Ewropea (8) għandhom japplikaw għas-CEPOL. Ir-rapport annwali lill-Kunsill imsemmi fl-Artikolu 10(9)(e) għandu jiġi mfassal fil-lingwi uffiċjali ta’ l-istituzzjonijiet ta’ l-Unjoni.
   Artikolu 20
   Aċċess għal dokumenti
   Abbażi ta' proposta mid-Direttur, u mhux aktar tard minn sitt xhur wara li din id-Deċiżjoni tidħol f'effett, il-Bord ta’ Tmexxija għandu jadotta regoli għall-aċċess għad-dokumenti tas-CEPOL, wara li jittieħed kont tal-prinċipji u l-limiti ddikjarati fir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għal dokumenti tal-Parlament Ewropew, tal-Kunsill u tal-Kummissjoni (9).
   Artikolu 21
   Evalwazzjoni
   1.   Fi zmien ħames snin wara li din id-Deċizjoni tidħol b'effett, u minn hemm kull ħames snin, il-Bord ta’ Tmexxija għandu jikkummissjona evalwazzjoni esterna indipendenti ta’ l-implimentazzjoni ta’ din id-Deċizjoni kif ukoll ta’ l-attivitajiet imwettqa mis-CEPOL.
   2.   Kull evalwazzjoni għandha tistma l-impatt ta’ din id-Deċiżjoni, l-utilità, ir-rilevanza, l-effettività u l-effikaċja tas-CEPOL u l-prattiki ta' ħidma tiegħu.
   3.   Il-Bord ta’ Tmexxija għandu jirċievi l-evalwazzjoni u joħroġ ir-rakkomandazzjonijiet dwar l-istruttura tas-CEPOL u l-prattiki ta' ħidma lill-Kummissjoni. Kemm ir-riżultati ta' l-evalwazzjoni kif ukoll ir-rakkomandazzjonijiet għandhom ikunu parti mir-rapport ta' kull ħames snin, li jrid jiġi stabbilit skond il-proċedura msemmija fl-Artikolu 10(9)(e).
   Artikolu 22
   Deċiżjonijiet mill-Kunsill
   Meta jaġixxi skond l-Artikoli 8(3), 10(9)(d) u (e), 11(1), u 16(9), il-Kunsill għandu jiddeċiedi b'maġġoranza kwalifikata tal-membri tiegħu.
   KAPITOLU VI
   DISPOSIZZJONIJIET TRANSITORJI
   Artikolu 23
   Suċċessjoni legali ġenerali
   1.   Is-CEPOL, kif stabbilit b'din id-Deċiżjoni, għandu jkun is-suċċessur legali ġenerali fir-rigward tal-kuntratti kollha, konklużi minn, djun, li jaqgħu fuq, u proprjetajiet miksuba mis-CEPOL, kif stabbilit fid-Deċiżjonijiet 2000/820/ĠAI.
   2.   Mingħajr preġudizzju għall-Artikolu 11(7), il-Ftehim tal-Kwartieri Ġenerali, konkluż abbażi ta' l-Artikolu 4(1) tad-Deċiżjoni 2000/820/ĠAI, għandu jibqa' fis-seħħ għas-CEPOL, stabbilit b'din id-Deċiżjoni, sakemm jiġi mħassar.
   Artikolu 24
   Id-Direttur u l-Persunal.
   1.   Id-Direttur, maħtur abbażi ta' l-Artikolu 4(2) tad-Deċiżjoni tal-Kunsill 2000/820/ĠAI għandu jkun, għall-perijodu li fadal tal-mandat tiegħu, id-Direttur fis-sens ta' l-Artikolu 11 ta' din id-Deċiżjoni.
   2.   F'każ li ma jkunx jixtieq jew ma jkunx kapaċi jaġixxi skond il-paragrafu 1, il-Bord ta' Tmexxija għandu jaħtar Direttur interim għal perijodu massimu ta' 18-il xahar, sakemm issir il-proċedura tal-ħatra kif previst fl-Artikolu 11(1) ta' din id-Deċiżjoni.
   3.   Il-kuntratti ta' impjiegi konklużi qabel l-adozzjoni ta' din id-Deċiżjoni għandhom jiġu onorati.
   4.   L-esperti nazzjonali sekondati li jiġu stazzjonati fis-CEPOL, stabbilit abbażi tad-Deċiżjoni 2000/820/ĠAI, għandhom ikunu intitolati li jkomplu s-sekondamenti tagħhom fis-CEPOL skond ir-regoli msemmija fl-Artikolu 13 (5) ta' din id-Deċiżjoni.
   Artikolu 25
   Budget
   1.   Il-proċedura ta' kwittanza fir-rigward tal-budgets, stabbilita abbażi ta' l-Artikolu 5(3) tad-Deċiżjoni 2000/820/ĠAI għandha titwettaq skond ir-regolament finanzjarju adottat abbażi ta' l-Artikolu 5(3) tad-Deċiżjoni 2000/820/ĠAI.
   2.   L-infiq kollu li jirriżulta mill-impenji magħmula mis-CEPOL skond ir-regolament finanzjarju adottat abbażi ta' l-Artikolu 5(3) tad-Deċiżjoni 2000/820/ĠAI qabel id-dħul fis-seħħ ta' din id-Deċiżjoni li ma ġiex imħallas f'dak iż-żmien, għandu jiġi kopert mill-budget tas-CEPOL, kif stabbilit b'din id-Deċiżjoni.
   3.   Qabel ma jiskadi l-perijodu ta' disa' xhur wara d-dħul fis-seħħ ta' din id-Deċiżjoni, il-Bord tat-Tmexxija għandu jistabbilixxi b'mod unanimu l-ammont li jkopri l-infiq imsemmi fil-paragrafu 2. Ammont korrispondenti, iffinanzjat mill-eċċess akkumulat tal-budgets approvati abbażi ta' l-Artikolu 5(3) tad-Deċiżjoni 2000/820/ĠAI, għandu jiġi trasferit fil-budget ta' l-2006 stabbilit b'din id-Deċiżjoni u għandu jikkostitwixxi dħul assenjat biex ikopri dan l-infiq.
   Jekk l-eċċessi mhumiex biżżejjed biex ikopru l-infiq imsemmi fil-paragrafu 2 l-Istati Membri għandhom jipprovdu l-finanzjament meħtieġ abbażi tad-Deċiżjoni 2000/820/ĠAI.
   4.   Il-bqija ta' eċċessi tal-budgets approvati abbażi ta' l-Artikolu 5(3) tad-Deċiżjoni tal-Kunsill 2000/820/ĠAI għandu jitħallas lura lill-Istati Membri. L-ammont li jrid jitħallas lil kull wieħed mill-Istati Membri għandu jiġi kalkulat abbażi tal-kontributi annwali mill-Istati Membri għall-budgets tas-CEPOL, stabbiliti abbażi ta' l-Artikolu 5(2) tad-Deċiżjoni 2000/820/ĠAI.
   Il-bqija msemmija qabel għandha tiġi mħallsa lura lill-Istati Membri fi żmien tliet xhur wara li l-ammont imsemmi fil-paragrafu 3 jiġi stabbilit u li l-proċeduri ta' kwittanza fir-rigward tal-budgets approvati abbażi ta' l-Artikolu 5(3) tad-Deċiżjoni 2000/820/ĠAI jiġu kompletati.
   5.   Is-CEPOL għandu jkompli jimplimenta l-proġetti ffinanzjati mill-Komunità li fihom is-CEPOL, stabbilit abbażi tad-Deċiżjoni 2000/820/ĠAI, qiegħed jipparteċipa, inkużi l-proġetti adottati taħt il-programmi CARDS u MEDA.
   Artikolu 26
   Programm ta' ħidma u rapport annwali
   1.   Il-programm annwali ta' edukazzjoni-kontinwa adottat abbażi ta' l-Artikolu 3 tad-Deċiżjoni 2000/820/ĠAI, għandu jitqies bħala programm ta' ħidma, imsemmi fl-Artikolu 10(9)(d), soġġett għal kwalunkwe emenda adottata skond id-disposizzjonijiet ta' din id-Deċiżjoni.
   2.   Ir-rapport annwali dwar l-attivitajiet tas-CEPOL għas-sena 2005 għandu jiġi stabbilit skond il-proċedura prevista fl-Artikolu 3 tad-Deċiżjoni 2000/820/ĠAI.
   Artikolu 27
   Arranġamenti istituzzjonali
   1.   Għall-iskop ta' l-implimentazzjoni tad-disposizzjonijiet transitorji ta' din id-Deċiżjoni, il-Bord ta' Tmexxija stabbilit abbażi ta' l-Artikolu 10 ta' din id-Deċiżjoni għandu jissostitwixxi lilu nnifsu mal-Bord ta' Tmexxija stabbilit abbażi tad-Deċiżjoni 2000/820/ĠAI.
   2.   Minkejja l-Artikolu 28 ta' din id-Deċiżjoni, id-disposizzjonijiet rilevanti tad-Deċiżjoni 2000/820/ĠAI u r-regoli u r-regolamenti kollha, adottati għall-implimentazzjoni tagħhom, għandhom jibqgħu fis-seħħ għall-iskop ta' l-implimentazzjoni tad-disposizzjonijiet transitorji ta' din id-Deċiżjoni.
   Artikolu 28
   Miżuri li għandhom jiġi preparati qabel id-dħul fis-seħħ
   Il-Bord ta' Tmexxija stabbilit abbażi tad-Deċiżjoni 2000/820/ĠAI, kif ukoll id-Direttur, maħtur abbażi ta' dik id-Deċiżjoni, għandhom jippreparaw l-adozzjoni ta' l-istrumenti elenkati hawn taħt:

               (a)

               ir-regoli ta' proċedura tal-Bord ta' Tmexxija kif imsemmija fl-Artikolu 10(8);

               (b)

               ir-regoli ta' implimentazzjoni applikabbli għall-persunal tas-CEPOL kif imsemmija fl-Artikolu 10(9)(f);

               (ċ)

               ir-regoli, fir-rigward ta' l-għażla tal-kandidati, kif imsemmija fl-Artikolu 11(1);

               (d)

               il-miżuri kif imsemmija fl-Artikolu 11(4)(b);

               (e)

               ir-regoli finanzjarji applikabbli għas-CEPOL imsemmija fl-Artikolu 17;

               (f)

               il-miżuri meħtieġa fl-Artikolu 18(2), u

               (ġ)

               ir-regoli għall-aċċess għad-dokumenti tas-CEPOL imsemmija fl-Artikolu 20.

         KAPITOLU VII
   DISPOSIZZJONIJIET FINALI
   Artikolu 29
   Revoka
   Mingħajr preġudizzju għall-Kapitolu VI ta' din id-Deċiżjoni, id-Deċiżjoni 2000/820/ĠAI hija revokata.
   Artikolu 30
   Effett
   Din id-Deċiżjoni għandu jkollha effett fl-1 ta' Jannar 2006. Madankollu, l-Artikolu 28 għandu japplika mill-jum ta' wara l-pubblikazzjoni ta' din id-Deċiżjoni fil-Ġurnal Uffiċjali ta’ l-Unjoni Ewropea.
   Artikolu 31
   Pubblikazzjoni
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmula fi Brussell, nhar il-20 ta’ Settembru 2005.

            Għall-Kunsill

            Il-President

         M. BECKETT

      (1)  Opinjani mogħtija fit-12 ta’ April 2005 (Għadha mhux ippubblikata fil-Ġurnal Uffiċjali).

      (2)  ĠU L 336, 30.12.2000, p. 1. Deċiżjoni kif emendata l-aħħar bid-Deċiżjoni 2004/567/ĠAI (ĠU L 251, 27.7.2004, p. 20).

      (3)  ĠU L 56, 4.3.1968. Regolament kif emendat mir-Regolament (KE, Euratom) Nru 723/2004 (ĠU L 124. 27.4.2004, p.1).

      (4)  ĠU L 160, 28.6.2003, p. 72. Deċiżjoni kif emendata l-aħħar mid-Deċiżjoni 2004/240/KE (ĠU C 74, 12.3.2004, p. 17).

      (5)  ĠU L 248, 16.9.2002, p. 1.

      (6)  ĠU L 357, 31.12.2002, p. 72.

      (7)  ĠU L 136, 31.5.1999, p. 1.

      (8)  ĠU 17, 6.10.1958, p. 385/58. Regolament kif emendat l-aħħar mill-Att ta' l-Adezjoni ta' l-2003.

      (9)  ĠU L 145, 31.5.2001, p. 43.


title: Id-Deċiżjoni tal-Bank Ċentrali Ewropew ta' l-20 ta' Marzu, 2003 dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro (BĊE/2003/4)

text:
Avviż Legali Importanti

|

32003D0004

Official Journal L 078 , 25/03/2003 P. 0016 - 0019

		Id-Deċiżjoni tal-Bank Ċentrali Ewropewta' l-20 ta' Marzu, 2003dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro(BĊE/2003/4)(2003/205/KE)IL-KUNSILL REGOLATORJU TAL-BANK ĊENTRALI EWROPEW,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 106(1), u l-Artikolu 16 ta' l-Istatut tas-Sistema Ewropea tal-Banek Ċentrali u tal-Bank Ċentrali Ewropew,Billi:(1) L-Artikolu 106(1) tat-Trattat u l-Artikolu 16 ta' l-Istatut jistabbilixxu li l-Bank Ċentrali Ewropew (BĊE) għandu d-dritt esklussiv li jawtorizza l-ħruġ ta' karti tal-flus fi ħdan l-Komunità. Dawn l-artikoli jistabbilixxu wkoll li l-BĊE u l-banek ċentrali nazzjonali jistgħu joħorġu dawn il-karti tal-flus. Skond l-Artikolu 10 tar-Regolament tal-Kunsill (KE) Nru 974/98 tat-3 ta' Mejju, 1998, dwar l-introduzzjoni ta' l-ewro [1], l-BĊE u l-banek ċentrali nazzjonali ta' l-Istati Membri parteċipanti (minn issa 'l quddiem "il-BĊNi") għandhom jiċċirkulaw il-karti tal-flus ewro.(2) L-Istitut Monetarju Ewropew (IME) wettaq ix-xogħol preparatorju għall-produzzjoni u l-ħruġ tal-karti tal-flus ewro, u b'mod partikolari fir-rigward tad-disinji tal-karti tal-flus ewro, huwa ffaċilita l-għarfien u l-aċċettazzjoni tad-denominazzjonijiet u l-ispeċifikazzjonijiet tal-karti tal-flus ewro ġodda mill-utenti, u dan billi ta każ tal-ħtiġijiet speċifiċi viżivi u tekniċi ta' l-assoċjazzjonijiet Ewropej ta' l-utenti tal-karti tal-flus.(3) Bħala s-suċċessur ta' l-IME, l-BĊE huwa sid id-drittijiet ta' l-awtur tad-disinji tal-karti tal-flus ewro li oriġinarjament kienu ta' l-IME. L-BĊE u l-BĊNi, li jaġixxu f'isem l-BĊE, jistgħu jinfurzaw dawn id-drittijiet ta' l-awtur fir-rigward ta' riproduzzjonijiet maħruġa jew distribwiti bi ksur ta' dawn id-drittijiet ta' l-awtur, bħalma huma, inter alia,ir-riproduzzjonijiet li jistgħu jaffettwaw b'mod negattiv il-prestiġju tal-karti tal-flus ewro.(4) Id-dritt tal-BĊE u tal-BĊNi li joħorġu l-karti tal-flus ewro jinkludi l-kompetenza li jieħdu l-miżuri legali kollha meħtieġa sabiex jipproteġu l-integrità tal-karti tal-flus ewro bħala mezz ta' ħlas. L-BĊE għandu jieħu miżuri sabiex jipprovdi għal livell minimu ta' protezzjoni fl-Istati Membri kollha parteċipanti sabiex jassigura li l-pubbliku in ġenerali jkun jista' jagħraf il-karti tal-flus ewro ġenwini mir-riproduzzjonijiet. Jinħtieġ għalhekk li jiġu stabbiliti regoli komuni li jikkontrollaw kif għandha tiġi permessa r-riproduzzjoni tal-karti tal-flus ewro.(5) Id-dispożizzjonijiet tad-Deċiżjoni preżenti għandhom ikunu mingħajr preġudizzju għall-applikazzjoni tal-liġi kriminali, b'mod partikolari fir-rigward tal-falsifikazzjoni.(6) Ir-riproduzzjonijiet tal-karti tal-flus ewro f'forma elettronika għandhom jitqiesu legali biss jekk min jipproduċihom jaddotta miżuri tekniċi adegwati sabiex dawn ma jiġux stampati, meta jkun hemm ċans li dawn il-verżjonijiet stampati l-pubbliku in ġenerali jista' jfixkilhom mal-karti tal-flus ewro ġenwini.(7) Il-kompetenza biex jittieħdu miżuri sabiex tiġi protetta l-integrità tal-karti tal-flus ewro bħala mezz ta' ħlas tinkludi l-kompetenza biex jiġi addottat reġim komuni li skondu l-BĊNi jkunu lesti li jibdlu karti tal-flus ewro mmutilati jew iddanneġġjati. Skond dan ir-reġim, huma indikati ċerti kategoriji ta' karti tal-flus ewro li għandhom jinżammu mill-BĊNi meta dawn jiġu ppreżentati lilhom biex jissarrfu.(8) Il-parti tal-karta tal-flus ewro oriġinali li jeħtieġ li tiġi ppreżentata sabiex tikkwalifika biex tinbidel hija suġġetta għal rekwiżiti ta' qisien minimi. Dawn il-qisien għandhom jiġu mfissra bħala perċentwal ta' l-erja tal-wiċċ tal-karta tal-flus ewro oriġinali qabel ma tkun ġiet immutilata jew iddanneġġjata, sabiex jiġu evitati qisien foloz, per eżempju f'sitwazzjonijiet fejn il-karta tal-flus ewro tiġi mmutilata jew iddanneġġjata minħabba li tinxtorob.(9) Sabiex l-operaturi professjonali li jaħdmu bil-karti tal-flus, jiġu mħeġġa li l-istrumenti ta' kontra s-serq jużawhom b'mod korrett, huwa f'loku, meta dawn lill-BĊNi jitolbuhom biex ibiddlu l-karti tal-flus ewro li jkunu ġew immutilati jew iddanneġġjati bl-użu ta' strumenti ta' kontra s-serq, li l-BĊNi jitolbu xi ħlas lil dawn l-operaturi bħala kumpens għall-analiżi mwettqa minħabba l-bdil ta' dawn il-karti tal-flus ewro.(10) Dan il-ħlas ma jintalabx meta l-mutilazzjoni jew il-ħsara tirriżulta minn attentat ta' serq jew serq attwat, u sabiex jiġi evitat ħlas insinifikanti, għandu jintalab biss meta numru minimu ta' karti tal-flus ewro mmutilati jew iddanneġġjati jiġu ppreżentati għall-bdil.(11) Il-karti tal-flus ewro li jkunu ġew immutilati jew iddanneġġjati f'ammont kbir minħabba l-użu ta' strumenti ta' kontra s-serq, għandhom jiġu ppreżentati għall-bdil f'settijiet li jikkonsistu f'numru minimu ta' karti tal-flus ewro.(12) Id-dritt esklussiv tal-BĊE li jawtorizza l-ħruġ ta' karti tal-flus ewro fi ħdan il-Komunità jinkludi l-kompetenza li jirtira l-karti tal-flus ewro u li jistabbilixxi reġim komuni li skondu l-BĊE u l-BĊNi jistgħu jwettqu dan l-irtirar.(13) Għal raġunijiet ta' ċarezza u ċertezza legali, hija ħaġa f'lokha li d-Deċiżjoni BĊE/2001/7 tat-30 ta' Awissu, 2001, dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro [2], tiġi kkodifikata, kif emendata bid-Deċiżjoni BĊE/2001/14 [3], u li l-kompiti tal-BĊE u tal-BĊNi fir-rigward tar-regoli dwar ir-riproduzzjoni, il-bdil u l-irtirar tal-karti tal-flus ewro, jsiru aktar trasparenti,ADDOTTAT DIN ID-DEĊIŻJONI:Artikolu 1Id-denominazzjonijiet u l-ispeċifikazzjonijiet1. L-ewwel serje ta' karti tal-flus ewro għandha tinkludi seba' denominazzjonijiet fil-firxa ta' bejn il-ħames u l-500 ewro, li jġibu t-tema "Żminijiet u stili ta' l-Ewropa", bl-ispeċifikazzjonijiet bażiċi li ġejjin.Valur fuq il-karta (EUR) | Dimensjonijiet | Kulur dominanti | Disinn |5 | 120 × 62 mm | Griż | Klassiku |10 | 127 × 67 mm | Aħmar | Romanesk |20 | 133 × 72 mm | Blu | Gotiku |50 | 140 × 77 mm | Oranġo | Rinaxximent |100 | 147 × 82 mm | Aħdar | Baroka un rokoko |200 | 153 × 82 mm | Isfar fil-kannella | Arkittettura tal-ħadid u tal-ħġieġ |500 | 160 × 82 mm | Vjola | Arkittettura moderna tas-seklu 20 |2. Is-seba' denominazzjonijiet fis-serje tal-karti tal-flus ewro għandhom juru xbihat ta' entraturi u twieqi fuq in-naħa ta' quddiem (recto)u pontijiet fuq in-naħa ta' wara (verso). Is-seba' denominazzjonijiet kollha għandhom ikunu tipiċi tad-diversi perjodi artistiċi Ewropej imsemmija hawn fuq. Elementi oħrajn tad-disinji għandhom jinkludu: is-simbolu ta' l-Unjoni Ewropea; l-isem tal-munita bl-alfabett Ruman u Grieg; l-inizjali tal-BĊE fil-verżjonijiet tal-lingwi uffiċjali tagħhom; is-simbolu © li jindika li d-drittijiet ta' l-awtur jappartjenu lill-BĊE; u l-firma tal-President tal-BĊE.Artikolu 2Regoli dwar ir-riproduzzjoni tal-karti tal-flus ewro1. "Riproduzzjoni" għandha tfisser kull xbiha tanġibbli jew intanġibbli li tuża karta tal-flus ewro sħiħa jew parti minnha kif speċifikat fl-Artikolu 1, jew partijiet mill-elementi individwali tad-disinn tagħha, bħal, inter alia,il-kulur, id-dimensjonijiet u l-użu ta' ittri jew ta' simboli, liema xbiha tista' tixbah lil, jew tagħti l-impressjoni ġenerali ta', karta tal-flus ewro, irrispettivament minn:(a) id-daqs tax-xbiha; jew(b) il-materjal(i) jew it-teknika (il-mezzi tekniċi) użati fil-produzzjoni tagħha; jew(ċ) jekk ikunu jew ma jkunux ġew miżjuda max-xbiha xi elementi jew illustrazzjonijiet li ma joriġinawx mill-karti tal-flus; jew(d) jekk ikun jew ma jkunx ġie mibdul id-disinn tal-karta tal-flus ewro, bħal per eżempju l-ittri jew is-simboli.2. Ir-riproduzzjonijiet li l-pubbliku in ġenerali jista' jitfixkilhom ma' karti tal-flus ewro ġenwini għandhom jitqiesu li huma llegali.3. Ir-riproduzzjonijiet li jikkonformaw mal-kriterji li ġejjin għandhom jitqiesu li huma legali minħabba li m'hemm l-ebda riskju li l-pubbliku ġenerali jista' jfixkilhom ma' karti tal-flus ewro ġenwini:(a) ir-riproduzzjonijiet b'naħa waħda biss ta' karta tal-flus ewro kif speċifikat fl-Artikolu 1, kemm-il darba d-daqs tar-riproduzzjoni jkun ta' mill-inqas 125 % tat-tul u l-wisa' jew mhux aktar minn 75 % tat-tul u l-wisa' tal-karta tal-flus ewro rispettiva kif speċifikat fl-Artikolu 1; jew(b) ir-riproduzzjonijiet biż-żewġ naħat ta' karta tal-flus ewro kif speċifikat fl-Artikolu 1, kemm-il darba d-daqs tar-riproduzzjoni jkun ta' mill-inqas 200 % tat-tul u l-wisa' jew mhux aktar minn 50 % tat-tul u l-wisa' tal-karta tal-flus ewro rispettiva kif speċifikat fl-Artikolu 1; jew(ċ) ir-riproduzzjonijiet ta' elementi individwali tad-disinn ta' karta tal-flus ewro kif speċifikat fl-Artikolu 1, kemm-il darba dak l-element tad-disinn ma jitqiegħedx fuq sfond li jkun jixbah lil dak ta' karta tal-flus; jew(d) ir-riproduzzjonijiet b'naħa waħda li juru parti min-naħa ta' quddiem jew ta' wara ta' karta tal-flus ewro, kemm-il darba dik il-parti tkun inqas minn terz tan-naħa oriġinali ta' quddiem jew ta' wara ta' karta tal-flus ewro kif speċifikat fl-Artikolu 1; jew(e) ir-riproduzzjonijiet magħmula minn materjal li jkun jidher b'mod ċar li hu differenti mill- karta, u li jidher sew li huwa differenti mill-materjal użat għall-karti tal-flus; jew(f) ir-riproduzzjonijiet intanġibbli li jinstabu elettronikament fuq l-Internet, bis-saħħa ta' wajer jew mingħajr wajer jew bi kwalunkwe mezzi oħra li lill-membri tal-pubbliku in ġenerali jagħtuhom aċċess għal dawn ir-riproduzzjonijiet intanġibbli minn post u f'ħin magħżul minnhom individwalment, kemm-il darba:- il-kelma SPECIMEN tkun stampata djagonalment fuq ir-riproduzzjoni bil-font Arial jew b'font simili għall-font Arial.It-tul tal-kelma SPECIMEN ikun ta' mill-inqas 75 % tat-tul tar-riproduzzjoni u l-għoli tal-kelma SPECIMEN ikun ta' mill-inqas 15 % tal-wisa' tar-riproduzzjoni, u tkun b'kulur mhux trasparenti (opak) li joħloq kuntrast mal-kulur dominanti tal-karta tal-flus ewro rispettiva kif speċifikat fl-Artikolu 1; u- Ir-riżoluzzjoni tar-riproduzzjoni elettronika fid-daqs oriġinali tagħha ma jeċċedix it-72 tkp (dpi).4. Malli jirċievu talba bil-miktub, l-BĊE u l-BĊNi għandhom jikkonfermaw li r-riproduzzjonijiet li ma jikkonformawx mal-kriterji tal-paragrafu 3 huma wkoll legali sakemm dawn il-pubbliku in ġenerali ma jistax jitfixkilhom ma' karta tal-flus ewro ġenwina kif speċifikat fl-Artikolu 1. Meta xi riproduzzjoni ssir fit-territorju ta' Stat Membru parteċipanti wieħed biss, it-talbiet kif imsemmija hawn fuq għandhom jiġu indirizzati lill-BĊN ta' dak l-Istat Membru. Fil-każijiet l-oħra kollha, dawn it-talbiet għandhom jiġu indirizzati lill-BĊE.5. Ir-regoli dwar ir-riproduzzjoni tal-karti tal-flus ewro japplikaw ukoll għall-karti tal-flus ewro li jkunu ġew irtirati jew li jkunu tilfu l-istatus tagħhom bħala valuta legali skond din id-Deċiżjoni.Artikolu 3Il-bdil tal-karti tal-flus ewro mmutilati jew iddanneġġjati1. B'konformita' mal-kundizzjonijiet stabbiliti fil-paragrafu 2, meta jiġu mitluba l-BĊNi għandhom ibiddlu l-karti tal-flus ewro mmutilati jew iddanneġġjati li jkunu valuta legali ġenwina fil-każijiet li ġejjin:(a) meta aktar minn 50 % tal-karta tal-flus ewro hija ppreżentata; jew(b) meta 50 % jew anqas tal-karta tal-flus ewro hija ppreżentata jekk l-applikant jipprova li l-partijiet neqsin ġew meqruda.2. Flimkien mal-paragrafu 1, għandhom japplikaw il-kundizzjonijiet addizzjonali li ġejjin għall-bdil ta' karti tal-flus ewro mmutilati jew iddanneġjati li jkunu valuta legali:(a) meta jkun hemm dubju dwar it-titolu legali ta' l-applikant għall-karti tal-flus ewro jew dwar l-awtentiċità tal-karti tal-flus ewro: l-applikant għandu jipprovdi l-identifikazzjoni.(b) meta jiġu ppreżentati karti tal-flus ewro mtebbgħin bil-linka, ikkontaminati jew imdakkrin; l-applikant għandu jagħti spjegazzjoni bil-miktub dwar it-tip ta' tebgħa, il-kontaminazzjoni jew id-dakkir.(ċ) meta l-karti tal-flus ewro jkunu tilfu l-kulur bl-attivazzjoni ta' strumenti ta' kontra s-serq u jiġu ppreżentati minn operaturi professjonali li jaħdmu bil-karti tal-flus kif imsemmi fl-Artikolu 6(1) tar-Regolament tal-Kunsill (KE) Nru 1338/2001 tat-28 ta' Ġunju, 2001, li jistabbilixxi l-miżuri meħtieġa għall-protezzjoni ta' l-ewro kontra l-falsifikazzjoni [4]: l-operaturi professjonali li jaħdmu bil-karti tal-flus għandhom jipprovdu stqarrija bil-miktub dwar il-kawża u n-natura tan-newtralizzazzjoni.(d) meta l-karti tal-flus ewro jkunu ġew immutilati jew iddanneġġjati f'ammont kbir minħabba l-użu ta' strumenti ta' kontra s-serq: dawn għandhom jiġu ppreżentati f'settijiet ta' 100 karta tal-flus ewro, kemm-il darba l-ammont tal-karti tal-flus ewro ppreżentati jkun biżżejjed biex jiġu ffurmati dawn is-settijiet.3. Minkejja dak hawn fuq imsemmi:(a) Meta l-BĊNi jkunu jafu jew ikollhom raġuni biżżejjed biex jemmnu li l-karti tal-flus ewro ġew immutilati jew iddanneġġjati għal t'apposta, huma għandhom jirrifjutaw li jibdluhom u l-karti tal-flus ewro għandhom iżommuhom, sabiex jevitaw li dawn il-karti tal-flus ewro jerġgħu jiġu ċċirkulati jew sabiex jevitaw li l-applikant jippreżentahom lil xi BĊN ieħor għall-bdil. Madanakollu, huma għandhom jibdlu l-karti tal-flus ewro mmutilati jew iddanneġġjati jekk ikunu jafu jew jekk ikollhom raġuni biżżejjed biex jemmnu li l-applikanti huma in bona fide, jew jekk l-applikanti jistgħu jippruvaw li huma in bona fide. Il-karti tal-flus ewro li jkunu mmutilati jew iddanneġġjati ftit, eż. billi jkollhom xi annotazzjonijiet, numri jew sentenzi qosra miktuba fuqhom, m'għandhomx fil-prinċipju jitqiesu li huma karti tal-flus ewro li ġew immutilati jew iddanneġġjati għal t'apposta; u(b) Meta l-BĊNi jkunu jafu jew ikollhom raġuni biżżejjed biex jemmnu li twettaq reat kriminali huma għandhom jirrifjutaw li jibdlu l-karti tal-flus ewro mmutilati jew iddanneġġjati u għandhom iżommuhom, abbażi tal-ħruġ ta' riċevuta, bħala prova li għandha tiġi ppreżentata lill-awtoritajiet kompetenti sabiex jew jibdew, jew isaħħu xi investigazzjoni kriminali li diġà tkun għaddejja. Kemm-il darba l-awtoritajiet kompetenti ma jiddeċiedux mod ieħor, il-karti tal-flus ewro għandhom jingħataw lura lill-applikant fit-tmiem ta' l-investigazzjoni u minn hemm 'il quddiem għandhom jikkwalifikaw għall-bdil.Artikolu 4L-istabbiliment ta' ħlas għall-bdil tal-karti tal-flus ewro mmutilati jew iddanneġġjati1. Il-BĊNi għandhom jitolbu ħlas mingħand l-operaturi professjonali li jaħdmu bil-karti tal-flus meta dawn jitolbu lill-BĊNi, skond l-Artikolu 3, biex ibiddlu karti tal-flus ewro li jkunu valuta legali, li jkunu ġew immutilati jew iddanneġġjati bl-użu ta' strumenti ta' kontra s-serq.2. Il-ħlas għandu jammonta għal 10 ċenteżmi ewro għal kull karta tal-flus ewro mmutilata jew iddanneġġjata.3. Il-ħlas għandu jintalab biss jekk jinbidlu ta' mill-inqas 100 karta tal-flus ewro mmutilata jew danneġġjata. Il-ħlas għandu jintalab għall-karti kollha tal-flus ewro mibdula.4. L-ebda ħlas m'għandu jintalab meta l-karti tal-flus ewro jkunu ġew immutilati jew iddanneġġjati għal dak li għandu x'jaqsam ma' attentat ta' serq jew serq attwat.Artikolu 5L-irtirar tal-karti tal-flus ewroL-irtirar ta' xi tip jew serje ta' karta tal-flus ewro għandu jiġi rregolat b'deċiżjoni tal-Kunsill Regolatorju ippubblikata għall-informazzjoni ġenerali fil-Ġurnal Uffiċċjali ta' l-Unjoni Ewropea u f'mezzi ta' xandir oħra. Din id-Deċiżjoni bħala minimu għandha tkopri, il-punti li ġejjin:- it-tip jew is-serje tal-karta tal-flus ewro li tkun ser tiġi rtirata miċ-ċirkulazzjoni; u- it-tul ta' żmien tal-perjodu tal-bdil; u- id-data meta t-tip jew is-serje tal-karta tal-flus ewro tkun ser titlef l-istatus tagħha bħala valuta legali; u- it-trattament tal-karti tal-flus ewro ppreżentati la darba jkun għadda l-perjodu ta' l-irtirar u/jew ikunu tilfu l-istatus tagħhom bħala valuta legali.Artikolu 6Dispożizzjonijiet finali1. Id-Deċiżjonijiet BĊE/2001/7 u BĊE/2001/14 qegħdin bil-preżenti jiġu rrevokati.2. Ir-referenzi għad-Deċiżjonijiet BĊE/1998/6 [5], BĊE/1999/2 [6], BĊE/2001/7 u BĊE/2001/14 għandhom jiġu interpretati bħala referenzi għal din id-Deċiżjoni.3. Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Frankfurt am Main, l-20 ta' Marzu, 2003.Għall-Kunsill Regolatorju tal-BĊEWillem F. Duisenberg[1] ĠU L 139, tal- 11.5.1998, p. 1.[2] ĠU L 233, tal- 31.8.2001, p. 55.[3] ĠU L 5, tad- 9.1.2002, p. 26.[4] ĠU L 181, ta' l- 4.7.2001, p. 6.[5] Id-Deċiżjoni BĊE/1998/6 tas-7 ta' Lulju, 1998, dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro, ĠU L 8, ta' l- 14.1.1999, p. 36.[6] Id-Deċiżjoni BĊE/1999/2 tas-26 ta' Awissu, 1999, li temenda d-Deċiżjoni BĊE/1998/6 tas-7 ta' Lulju, 1998, dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus ewro, ĠU L 258, tal- 5.10.1999, p. 29.--------------------------------------------------


title: 2011/897/UE: Decizjoni tal-Kunsill Ewropew tad- 19 ta’ Diċembru 2011 li taħtar membru tal-Bord Eżekuttiv tal-Bank Ċentrali Ewropew

text:
               29.12.2011

               MT

               Il-Ġurnal Uffiċjali tal-Unjoni Ewropea

               L 345/21

         DECIZJONI TAL-KUNSILL EWROPEW
   tad-19 ta’ Diċembru 2011
   li taħtar membru tal-Bord Eżekuttiv tal-Bank Ċentrali Ewropew
   (2011/897/UE)
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 283(2) tiegħu,
   Wara li kkunsidra l-Protokoll dwar l-Istatut tas-Sistema Ewropea ta’ Banek Ċentrali u tal-Bank Ċentrali Ewropew, u b’mod partikolari l-Artikolu 11.2 tiegħu,
   Wara li kkunsidra r-Rakkomandazzjoni tal-Kunsill tal-Unjoni Ewropea (1),
   Wara li kkunsidra l-opinjoni tal-Parlament Ewropew (2),
   Wara li kkunsidra l-opinjoni tal-Kunsill Governattiv tal-Bank Ċentrali Ewropew (3),
   Billi:

               (1)

               B’ittra datata l-10 ta’ Novembru 2011, il-President tal-Bank Ċentrali Ewropew, is-Sur Mario DRAGHI ħabbar id-deċiżjoni tas-Sur Lorenzo BINI SMAGHI li jirriżenja mill-pożizzjoni tiegħu fil-Bord Eżekuttiv b’effett minn tmiem il-31 ta’ Diċembru 2011. Għaldaqstant jeħtieġ li jinħatar membru ġdid tal-Bord Eżekuttiv tal-Bank Ċentrali Ewropew.

               (2)

               Il-Kunsill Ewropew jixtieq jaħtar lis-Sur Benoît COEURÉ li, fil-fehma tiegħu, jissodisfa r-rekwiżiti kollha stabbiliti fl-Artikolu 283(2) tat-Trattat,

         ADOTTA DIN ID-DEĊIŻJONI:
   Artikolu 1
   Is-Sur Benoît COEURÉ huwa b’dan maħtur membru tal-Bord Eżekuttiv tal-Bank Ċentrali Ewropew għal mandat ta’ tmien snin mill-1 ta’ Jannar 2012.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-19 ta’ Diċembru 2011.

            Għall-Kunsill Ewropew

            Il-President

         H. VAN ROMPUY

      (1)  Għadha mhijiex ippubblikata fil-Ġurnal Uffiċjali.

      (2)  L-Opinjoni mogħtija fl-14 ta’ Diċembru 2011 (għadha mhijiex ippubblikata fil-Ġurnal Uffiċjali).

      (3)  L-Opinjoni mogħtija fit-8 ta’ Diċembru 2011 (għadha mhijiex ippubblikata fil-Ġurnal Uffiċjali).


title: Deċiżjoni tal-Kunsill 2013/87/PESK tat- 18 ta' Frar 2013 dwar il-bidu ta' missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta’ Mali (EUTM Mali)

text:
               19.2.2013

               MT

               Il-Ġurnal Uffiċjali tal-Unjoni Ewropea

               L 46/27

         DEĊIŻJONI TAL-KUNSILL 2013/87/PESK
   tat-18 ta' Frar 2013
   dwar il-bidu ta' missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta’ Mali (EUTM Mali)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 42(4) u 43(2) tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 4 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Permezz ta’ ittra datata l-24 ta' Diċembru 2012, il-President tar-Repubblika tal-Mali indirizza ittra ta' stedina lir-Rappreżentant Għoli tal-Unjoni għall-Affarijiet Barranin u l-Politika ta' Sigurtà li biha laqa' l-iskjerament ta' missjoni ta' taħriġ militari tal-UE f'Mali;

               (2)

               Fis-17 ta' Jannar 2013, il-Kunsill adotta d-Deċiżjoni 2013/34/PESK.

               (3)

               Skont l-Artikolu 5 tal-Protokoll dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża. Id-Danimarka ma tipparteċipax fl-implimentazzjoni ta' din id-Deċiżjoni u għalhekk ma tipparteċipax fil-finanzjament ta’ din il-missjoni,

         ADOTTA DIN ID-DEĊIŻJONI:
   Artikolu 1
   Il-Pjan tal-Missjoni u r-Regoli tal-Parteċipazzjoni li jikkonċernaw il-missjoni militari tal-UE biex tikkontribwixxi għat-taħriġ tal-Forzi Armati ta' Mali (“EUTM Mali”) huma approvati.
   Artikolu 2
   EUTM Mali ser tibda fit-18 ta' Frar 2013.
   Artikolu 3
   Il-Kmandant tal-Missjoni EUTM Mali huwa b'dan awtorizzat b'effett immedjat biex jibda l-eżekuzzjoni ta' EUTM Mali.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-18 ta’ Frar 2013.

            Għall-Kunsill

            Il-President

         C. ASHTON

      (1)  ĠU L 14, 18.1.2013, p. 19.


title: Deċiżjoni tal-Kunsill (UE) 2015/785 tal-20 ta' April 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u l-Emirati Għarab Magħquda dwar l-eżenzjoni mill-viża għal soġġorn għal perijodu qasir

text:
               21.5.2015

               MT

               Il-Ġurnal Uffiċjali tal-Unjoni Ewropea

               L 125/1

         DEĊIŻJONI TAL-KUNSILL (UE) 2015/785
   tal-20 ta' April 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u l-Emirati Għarab Magħquda dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għall-Emirati Għarab Magħquda mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għall-Emirati Għarab Magħquda hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa ta' viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mal-Emirati Għarab Magħquda għall-konklużjoni ta' ftehim bejn l-Unjoni Ewropea u l--Emirati Għarab Magħquda dwar l-eżenzjoni mill-viża għal soġġorn għal perijodu qasir (“il-Ftehim”).

               (4)

               In-negozjati dwar il-Ftehim inbdew fil-5 ta' Novembru 2014, u kienu finalizzati b'suċċess billi ġie inizjalat, permezz ta' skambju ta' ittri, fl-20 ta' Novembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati f'isem l-Unjoni Ewropea. Il-Ftehim għandu jiġi applikat fuq bażi proviżorja mid-data tal-iffirmar tiegħu, sakemm jintemmu l-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni Ewropea tal-Ftehim bejn l-Unjoni Ewropea u l-Emirati Għarab Magħquda dwar l-eżenzjoni mill-viża għal soġġorn għal perijodu qasir (“il-Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu jiġi applikat fuq bażi proviżorja mid-data tal-iffirmar tiegħu (5), sakemm jitlestew il-proċeduri meħtieġa għall-konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, l-20 ta' April 2015.

            Għall-Kunsill

            Il-President

         J. DŪKLAVS

      (1)  Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠU L 149, 20.5.2014, p. 67).

      (2)  Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandu jkollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dak ir-rekwiżit (ĠU L 81, 21.3.2001, p. 1).

      (3)  Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Deciżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.